Πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 93/16/ΕΟΚ για τη διευκόλυνση της ελεύθερης κυκλοφορίας των ιατρών και της αμοιβαίας αναγνώρισης των διπλωμάτων, πιστοποιητικών και άλλων τίτλων τους, με την ανάθεση εκτελεστικών αρμοδιοτήτων στην Επιτροπή για την αναθεώρηση ορισμένων άρθρων (94/C 389/16) (Κείμενο που παρουσιάζει ενδιαφέρον για τον ΕΟΧ) COM(94) 626 τελικό - 94/0305(COD)

(Κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 49, το άρθρο 57 παράγραφος 1 και παράγραφος 2 πρώτη και τρίτη φράση, και το άρθρο 66,

την πρόταση της Επιπροπής,

Μετά από διαβούλευση με την Οικονομική και Κοινωνική Επιτροπή,

Εκτιμώντας:

ότι είναι αναγκαίο να θεσπιστούν κατάλληλες διαδικασίες για την αναθεώρηση του άρθρου 5 παράγραφος 3, του άρθρου 7 παράγραφος 2, και των άρθρων 26 και 27 της οδγηίας 93/16/ΕΟΚ (1) ώστε να ληφθούν υπόψη οι συχνές μεταβολές που λαμβάνουν χώρα, σε ό,τι αφορά την εκπαίδευση των ιατρών και τις ονομασίες των ιατρικών ειδικοτήτων στα κράτη μέλη 7

ότι οι εν λόγω διαδικασίες (που καθορίζονται στην απόφαση 87/373/ΕΟΚ του Συμβουλίου (2) θα βελτιώσουν την αποτελεσματικότητα της λήψης αποφάσεων της Κοινότητας για τη διευκόλυνση της πραγματικής άσκησης του δικαιώματος εγκατάστασης και της ελεύθερης παροχής υπηρεσιών, των ειδικών εκείνων ιατρών των οποίων τα δικαιώματα εξαρτώνται από την αναθεώρηση των εν λόγω άρθρων της οδηγίας 93/16/ΕΟΚ 7

ότι είναι αναγκαία η αναθεώρηση του άρθρου 5 παράγραφος 3 και του άρθρου 7 παράγραφος 2 σε ό,τι αφορά τις ιατρικές ειδικότητες, όταν οι εν λόγω ειδικότητες αναγνωρίζονται από δύο ή περισσότερα κράτη μέλη, και η προσθήκη εκείνων των κρατών μελών στους σχετικούς καταλόγους των ονομασιών των ειδικοτήτων, όταν η εκπαίδευση στα εν λόγω κράτη πληροί τις ελάχιστες προϋποθέσεις που προβλέπει η οδηγία 7

ότι είναι αναγκαίο να προσδιοριστεί στα άρθρα 26 και 27 η ελάχιστη διάρκεια των ειδικεύσεων που θα ενταχθούν στην οδηγία και να αναπροσαρμοστεί η διάρκεια άλλων ειδικεύσεων, εφόσον κρίνεται απαραίτητο 7

ότι η Επιτρορή συνεπικουρούμενη από την επιτροπή ανωτάτων δημοσίων υπαλλήλων στον τομέα της δημόσιας υγείας (3) που έχει συμβουλευτικό χαρακτήρα, πρέπει να είναι σε θέση να εκτελέσει τις αναγκαίες τροποποιήσεις στο άρθρο 5 παράγραφος 3 και στο άρθρο 7 παράγραφος 2 7

ότι η επιτροπή ανωτάτων δημοσίων υπαλλήλων στον τομέα της δημόσιας υγείας, κατά τη συνδρομή που παρέχει στην Επιτροπή για την εκτέλεση των εν λόγω τροποποιήσεων στα άρθρα 26 και 27, κρίνεται σκόπιμο να ενεργεί ως επιτροπή διαχείρισης,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Στο άρθρο 5 της οδηγίας 93/16/ΕΟΚ προστίθεται η ακόλουθη νέα παράγραφος:

«4. Η παράγραφος 3 του παρόντος άρθρου τροποποιείται σύμφωνα με τη διαδικασία που ορίζεται στο άρθρο 44 α παράγραφος 2.»

2. Στο άρθρο 7 της οδηγίας 93/16/ΕΟΚ προστίθεται η ακόλουθη νέα παράγραφος:

«3. Η παράγραφος 2 του παρόντος άρθρου τροποποιείται σύμφωνα με τη διαδικασία που ορίζεται στο άρθρο 44 Α παράγραφος 2.»

Άρθρο 2

Στα άρθρα 26 και 27 της οδηγίας 93/16/ΕΟΚ προστίθεται η ακόλουθη νέα φράση:

«Οι διατάξεις του εν λόγω άρθρου τροποποιούνται σύμφωνα με τη διαδικασία που ορίζεται στο άρθρο 44 παράγραφος 3.»

Άρθρο 3

Μετά το άρθρο 44 της οδηγίας 93/16/ΕΟΚ προστίθεται το ακόλουθο άρθρο 44 α:

«Άρθρο 44 α

1. Η Επιτροπή επικουρείται από την επιτροπή ανωτάτων δημοσίων υπαλλήλων στον τομέα της δημόσιας υγείας, (επιτροπή) που συστάθηκε με την απόφαση 75/365/ΕΟΚ του Συμβουλίου της 16ης Ιουνίου 1975.

2. Ο εκπρόσωπος της Επιτροπής υποβάλλει στην επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειαστεί, προβαίνει σε ψηφοφορία.

Η γνώμη καταχωρείται στα πρακτικά. Επιπλέον κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

Η Επιτροπή λαμβάνει ιδιαιτέρως υπόψη της τη γνώμη της επιτροπής. Ενημερώνει την Επιτροπή για τον τρόπο με τον οποίον έλαβε υπόψη τη γνώμη αυτή.

3. Ο εκπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο μετά από πρόταση της Επιτροπής. Οι ψήφοι των αντιπροσώπων των χρατών μελών που συμμετέχουν στην επιτροπή σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

Η Επιτροπή θεσπίζει μέτρα που εφαρμόζονται αμέσως. Εάν, όμως, τα μέτρα αυτά δεν είναι σύμφωνα με τη γνώμη που διατύπωσε η επιτροπή, ανακοινώνονται αμέσως από την Επιτροπή στο Συμβούλιο. Στην περίπτωση αυτή η Επιτροπή αναβάλλει επί δύο μήνες την εφαρμογή των μέτρων που έχει αποφασίσει.

Το Συμβούλιο μπορεί, με ειδική πλειοψηφία, να λάβει διαφορετική απόφαση μέσα στην προθεσμία που προβλέπεται στην προηγούμενη παράγραφο.»

Άρθρο 4

Η οδηγία τίθεται σε ισχύ την επόμενη μέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 5

Η παρούσα οδηγία απευθύνεται στα κράτη μέλη.

(1) ΕΕ αριθ. L 165 της 7. 7. 1993, σ. 1.

(2) ΕΕ αριθ. L 197 της 18. 7. 1987, σ. 33.

(3) Επιτροπή των αντιπροσώπων των κρατών μελών που έχει συσταθεί με την απόφαση 75/365/ΕΟΚ του Συμβουλίου (ΕΕ αριθ. L 167 της 30. 6. 1975, σ. 19).